PMIndiaData/PMIndiaSum huggingface dataset:
સંસદના બજેટ સત્ર અગાઉ માધ્યમોને પ્રધાનમંત્રીનું નિવેદન

તમારું સ્વાગત છે, મિત્રો ! આજે સંસદના બજેટ સત્રનો આરંભ થઈ રહ્યો છે. દેશના સવા સો કરોડ દેશવાસીઓની નજર સંસદ પર, સંસદની કાર્યવાહી પર, રેલવે અને સામાન્ય બજેટ પર કેન્દ્રિત છે. આજે ભારતને વૈશ્વિક અર્થવ્યવસ્થામાં જે સ્થાન મળ્યું છે, તેના કારણે વિશ્વનું ધ્યાન પણ ભારતના આ બજેટ સત્ર પર છે. છેલ્લા કેટલાયે દિવસોથી તમામ પક્ષો સાથે સતત વિચાર-વિમર્શ ચાલી રહ્યા છે. ઔપચારિકતાઓ હટાવીને વિચાર-વિમર્શ ચાલી રહ્યા છે. વન-ટુ-વન પણ ઘણી વાતો કરવામાં આવી રહી છે. અને મને વિશ્વાસ છે કે સંસદના સમયનો સદુપયોગ થશે, સાર્થક ચર્ચાઓ થશે. દેશના સામાન્ય નાગરિકોની જે આશાઓ-અપેક્ષાઓ છે, તેના પર ઊંડાણપૂર્વક ચિંતન થશે. અત્યાર સુધીની જેટલી પણ મીટિંગો થઈ છે, તમામ વિપક્ષના સાથીઓએ જે સકારાત્મક વલણ બતાવ્યું છે, આજથી શરૂ થતા સત્રમાં, અને આવનારા દિવસોમાં, તેનો પૂરેપૂરો અહેસાસ દેશવાસીઓને જરૂર થશે. હું આશા રાખું છું કે સંસદના ગૃહનો ઉપયોગ ઊંડાણપૂર્વકના વિચાર-વિમર્શ માટે થવો જોઈએ. સરકારની ભરપૂર ટીકા થવી જોઈએ. સરકારની ખામીઓને પણ સામે લાવવી જોઈએ અને એ જ એક રસ્તો છે લોકશાહીને મજબૂત બનાવવાનો, સામાન્ય માનવીઓની આશા-આકાંક્ષાઓને પરિપૂર્ણ કરવાનો. ખૂબ – ખૂબ આભાર, મિત્રો.
તામિલનાડુમાં કોલાચેલ પાસે એનાયમ ખાતે વિરાટ બંદરની સ્થાપનાને કેન્દ્રીય કેબિનેટની મંજુરી

પ્રધાનમંત્રી નરેન્દ્ર મોદીની અધ્યક્ષતામાં મળેલી કેન્દ્રીય કેબિનેટે તામિલનાડુમાં કોલાચેલ પાસે એનાયમ ખાતે એક વિરાટ બંદરની સ્થાપનાને “સૈદ્ધાંતિક” મંજુરી આપી છે. આ બંદરના વિકાસ માટે એક સ્પેશિયલ પરપઝ વેહિકલ (એસપીવી)ની રચના કરાશે અને તેમાં પ્રારંભિક મૂડીરોકાણ તામિલનાડુના જ મોટા બંદરો – વી.ઓ. ચિદામ્બરનાર પોર્ટ ટ્રસ્ટ, ચેન્નાઈ પોર્ટ ટ્રસ્ટ અને કામરાજાર પોર્ટ લિમિટેડ દ્વારા કરાશે. એસપીવી દ્વારા પોર્ટ ખાતેની ડ્રેજીંગ અને રેક્લેમેશન, બ્રેકવોટરનું નિર્માણ, કનેકટીવીટી લિંક્સ વગેરે જેવી માળખાકિય સુવિધાઓ વિકસાવવામાં આવશે. હાલમાં પુરતો ડ્રાફટ ધરાવતા અને કાર્યદક્ષતા સાથે વૈશ્વિક સ્તરની કાર્ગોની હેરફેર કરવા સક્ષમ પોર્ટ્સની સંખ્યા ભારતમાં ઘણી ઓછી છે. ભારતનો ટ્રાન્શિપમેન્ટ ટ્રાફિક સંપૂર્ણપણે કોલંબો, સિંગાપોર તથા બીજા આંતરરાષ્ટ્રીય બંદરો ખાતેથી હેન્ડલ થાય છે. ભારતીય બંદર ઉદ્યોગ દર વર્ષે રૂપિયા 1,500 કરોડ જેટલી મહેસૂલી આવક આ કારણસર ગુમાવે છે. એનાયમ ખાતે વિરાટ બંદરની સ્થાપનાથી હાલમાં ભારતના જે કાર્ગોનું ટ્રાન્શિપમેન્ટ દેશ બહારથી થાય છે, તેના માટે તો એ મુખ્ય ગેટવે કન્ટેઈનર પોર્ટ બની જ રહેશે, તે ઉપરાંત પૂર્વ-પશ્ચિમના વેપાર રૂટ ઉપર વૈશ્વિક ટ્રાન્શિપમેન્ટ હબ તરીકે પણ તે ઉભરી આવશે. એનાયમ પોર્ટ દક્ષિણ ભારતના આયાતકારો અને નિકાસકારો માટે પણ લોજિસ્ટિક્સના ખર્ચમાં ઘટાડો સંભવ બનાવશે, કારણ કે આ વેપાર હાલમાં કોલંબો કે અન્ય બંદરો ઉપર ટ્રાન્શિપમેન્ટ માટે આધારિત છે અને તેના કારણે તેમણે વધારાનો પોર્ટ હેન્ડલિંગ ખર્ચ ભોગવવો પડે છે.
પીએમએ શ્રી ગુરુ ગ્રંથ સાહિબજીના પ્રકાશ પરબના શુભ અવસર પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દરેકને, ખાસ કરીને શીખ સમુદાયને શ્રી ગુરુ ગ્રંથ સાહિબજીના પ્રકાશ પરબના શુભ અવસર પર શુભેચ્છા પાઠવી છે. પ્રધાનમંત્રીએ ટ્વીટ કર્યું: “આજે, શ્રી ગુરુ ગ્રંથ સાહિબજીના પ્રકાશ પરબના શુભ અવસર પર દરેકને, ખાસ કરીને શીખ સમુદાયને મારી શુભેચ્છાઓ. શ્રી ગુરુ ગ્રંથ સાહિબજીના પવિત્ર ઉપદેશો લાખો લોકોને શક્તિ આપે છે અને આપણા સમાજને વધુ ન્યાયી, સમાવિષ્ટ અને દયાળુ બનાવે છે.”
પ્રધાનમંત્રી આવતીકાલે રાજસ્થાનની મુલાકાત લેશે

પ્રધાનમંત્રી શ્રી નરેન્દ્ર મોદી 29 ઓગસ્ટ, 2017ને આવતીકાલે રાજસ્થાનની મુલાકાત લેશે. પ્રધાનમંત્રીએ ટ્વીટ કરીને જાણકારી આપી હતી કે, “આવતીકાલે હું શૂરવીરોની ભૂમિ રાજસ્થાનની મુલાકાત લઇશ, જ્યાં હું મહત્વપૂર્ણ નેશનલ હાઇવે પ્રોજેક્ટ્સનું ઉદ્ઘાટન કરીશ અને ખાતમુહૂર્ત કરીશ. હું ઉદેપુરમાં જનસભાને સંબોધન કરીશ. હું પ્રતાપ ગૌરવ કેન્દ્રની પણ મુલાકાત લઇશ અને મહાન મહારાણા પ્રતાપ પ્રત્યે આદર અને સન્માન વ્યક્ત કરીશ.”
મધ્ય-કારકિર્દી પ્રશિક્ષણ કાર્યક્રમમાં ભાગ લેવા આઈએએસ અધિકારીઓ સાથે પ્રધાનમંત્રીનો ઔપચારિક વાર્તાલાપ

પ્રધાનમંત્રીએ આજે (12 ઓક્ટોબર, 2015) મધ્ય-કારકિર્દી પ્રશિક્ષણ કાર્યક્રમમાં ભાગ લઈ રહેલા સંયુક્ત સચિવ અને અધિક સચિવ કક્ષાના 100 જેટલા ઉચ્ચ આઈએએસ અધિકારીઓ સાથે ઔપચારિક વાતચીત કરી. વાર્તાલાપ દરમિયાન અધિકારીઓએ વિકાસાત્મક કાર્યો, ખેતી, સિંચાઈ, ખાદ્ય પ્રસંસ્કરણ, ફૂગાવો, જાહેર સ્વાસ્થ્ય, આદિવાસી અને સામાજીક કલ્યાણ, ભ્રુણ હત્યા તેમજ કૌશલ્ય સંવર્ધન ક્ષેત્રે પોતાના અનુભવોનું વર્ણન કર્યું હતું. પ્રધાનમંત્રીએ અધિકારીઓના વિચારો અને મતોની પ્રશંસા કરી હતી. તેમણે વહીવટી ક્ષમતા અને પદ્ધતિઓમાં વધારો તેમજ સતત નવીનતા લાવવા પર ભાર મૂક્યો હતો. તેમણે વહીવટમાં તકનીકી અને ઈન્ફ્રાસ્ટ્રક્ચરનો ન્યાય સંગત ઉપયોગ કરવાનું મહત્વ દર્શાવ્યું હતું અને તેમની ‘પ્રગતિ’ના માધ્યમથી રાજ્ય સરકારો તેમજ અન્ય મંત્રાલયો સાથેની વાતચીતનો પણ ઉલ્લેખ કર્યો હતો. પ્રધાનમંત્રી કાર્યાલયમાં રાજ્યમંત્રી શ્રી જીતેન્દ્ર સિંહ, કેબિનેટ સચિવ શ્રી પી. કે. સિન્હા અને પ્રધાનમંત્રી કાર્યાલયમાં અધિક મુખ્ય સચિવ શ્રી પી. કે. મિશ્રા પણ આ દરમિયાન હાજર રહ્યા હતા.
અમદાવાદ મેનેજમેન્ટ એસોસિયેશન (AMA), અમદાવાદ ખાતે ઝેન ગાર્ડન અને કાઇઝેન એકેડમીના ઉદઘાટન પ્રસંગે પ્રધાનમંત્રીનો મૂળપાઠ

નમસ્કાર, કોન્નીચોવા, કેમ છો ઝેન ગાર્ડન અને કાઇઝેન એકેડમીના લોકાર્પણનો આ અવસર ભારત અને જાપાન વચ્ચેના સંબંધોની સાહજિકતા અને આધુનિકતાનું પ્રતીક છે. મને વિશ્વાસ છે કે જાપાનીઝ ઝેન ગાર્ડન અને કાઇઝેન એકેડમીની આ સ્થાપના ભારત અને જાપાન વચ્ચેના સંબંધોને વધુ મજબૂત કરશે અને આપણા નાગરિકોને વધુ નજીક લાવશે. આ સમયે ખાસ કરીને હું હ્યોગો પ્રિ–ફેકચરના નેતાઓ, મારા અભિન્ન મિત્ર શ્રીમાન ઇદો તોશીજોનુ વિશેષરૂપથી અભિવાદન કરું છું. ગવર્નર ઇદો 2017માં સ્વંયરૂપે જ અમદાવાદ આવ્યા હતા. અમદાવાદમાં ઝેન ગાર્ડન અને કાઇઝેન એકેડમીની સ્થાપનામાં તેમનું તથા હ્યોગો ઇન્ટરનેશનલ એસોસિયેશનનું બહૂમૂલ્ય યોગદાન રહ્યું છે. આ પ્રસંગે હું ઇન્ડો–જાપાન ફ્રેન્ડશિપ એસોસિયેશન ઓફ ગુજરાતના સહયોગીઓને અભિનંદન પાઠવું છું. તેમણે ભારત અને જાપાન વચ્ચેના સંબંધોને નવી ઊર્જા આપવામાં સતત ઉલ્લેખનીય કામગીરી બજાવી છે. જાપાન ઇન્ફર્મેશન એન્ડ સ્ટડી સેન્ટર પણ આ બાબતનું એક ઉદાહરણ છે. સાથીઓ, ભારત અને જાપાન જેટલા બાહ્ય પ્રગતિ અને ઉન્નતિને સમર્પિત રહ્યા છે તેટલું જ આંતરિક શાંતિ અને પ્રગતિને અમે મહત્વ આપ્યું છે. જાપાનીઝ ઝેન ગાર્ડન શાંતિની આ શોધની એક સુંદર અભિવ્યક્તિ છે. ભારતના લોકોએ સદીઓથી જે શાંતિ, સહજતા અને સરળતાતી યોગ અને આધ્યાત્મ મારફતે શીખ્યા અને સમજ્યા છે તેની એક ઝલક તેમને અહી જોવા મળશે. અને આમેય જાપાનમાં જે ‘ઝેન’ છે તે જ ભારતમાં ‘ધ્યાન’ છે. ભગવાન બુદ્ધે આ જ ધ્યાન અને બુદ્ધત્વ સંસારને પ્રદાન કર્યું હતું. અને જ્યાં એક કાઇઝેનની સંકલ્પના છે તે વર્તમાનમાં આપણા ઇરાદાની મજબૂતી, સતત આગળ ધપવાની આપણી ઇચ્છાશક્તિનો જીવતો જાગતો પુરાવો છે. તમારામાંથી ઘણા લોકો જાણે છે કે કાઇઝેનનું સાચો અર્થ થાય છે સુધારો (
કેબિનેટે જમ્મુ ક્ષેત્રના પર્વતીય વિસ્તારોમાં આતંકવાદથી પ્રભાવિત પ્રવાસીઓને કાશ્મીરી વિસ્થાપિતોને સમાન રાહત ઉપલબ્ધ કરાવવા માટેના પ્રસ્તાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય કેબિનેટે આજે જમ્મુ ક્ષેત્રના પર્વતીય વિસ્તારોના આતંકવાદથી પ્રભાવિત પ્રવાસીઓને કાશ્મીરી વિસ્થાપિતોને સમાન રાહત ઉપલબ્ધ કરાવવા માટેની મંજૂરી આપી છે. દરવર્ષે તેનો કુલ અનુમાનિત ખર્ચ 13.45 કરોડ રુપિયા થશે. વિશેષ રૂપથી પોતાના આરંભિક તબક્કામાં (1990ના દશક), આતંકવાદી હિંસા / જમ્મુ-કાશ્મીરમાં આતંકવાદને કારણે કાશ્મીર ખીણમાં મોટા પાયે લોકોને ખીણથી પલાયન થવા અંગે મજબૂર કરી દીધા હતા. ખીણ છોડનારા પરિવારો ઉપરાંત અનેક પરિવાર જમ્મુ ક્ષેત્રના વિભિન્ન પર્વતીય ક્ષેત્રોથી સુરક્ષા કારણોને કારણે નજીકના શહેરોમાં સુરક્ષિત સ્થાને જતા રહ્યાં હતાં. વર્તમાન સમયમાં લગભગ 1054 જમ્મુ પ્રવાસી પરિવાર રજીસ્ટર થયેલા છે. હાલમાં જમ્મુ-કાશ્મીરની રાજ્ય સરકાર 400 રૂપિયા પ્રતિ વ્યક્તિ પ્રતિ માહ રોકડ રાહત આપી રહી છે (વધુમાં વધુ 1600 રૂપિયા પ્રત્યેક મહિને પ્રતિ પરિવાર), પશુદીઠ 300 રૂપિયાની રોકડ સહાય, જમ્મુના પહાડી ક્ષેત્રોના પ્રવાસીઓ માટે ચારાની ખરીદી અને સીધુ રાશન (9 કિલો લોટ, બે કિલો ચોખા પ્રતિ મહિને વ્યક્તિદીઠ અને પરિવારદીઠ પ્રત્યેક મહિને 10 લીટર કેરોસીન) આપવામાં આવે છે. નવા પ્રસ્તાવથી જમ્મુના પહાડી ક્ષેત્રના વિસ્થાપિતોને આપવામાં આવી રહેલી રાહતમાં કાશ્મીરી વિસ્થાપિતો જેટલી જ વૃદ્ધિ થશે જે પ્રતિ વ્યક્તિ 2500 રૂપિયા રોકડ દર મહિને હશે. (વધુમાં વધુ 10000 રૂપિયા દર મહિને પરિવારદીઠ) એની સાથે રાશન અને ચારામાં પણ સહાયતા પૂરી પાડવામાં આવશે. આ સંબંધમાં રાજ્ય સરકાર દ્વારા કરવામાં આવેલા ખર્ચની પ્રતિપૂર્તિ હવે ભારત સરકાર દ્વારા કરવામાં આવશે.
પ્રધાનમંત્રી 11 સપ્ટેમ્બરનાં રોજ આશા, એએનએમ અને આંગણવાડીનાં લાખો કાર્યકર્તાઓ સાથે સંવાદ કરશે

પ્રધાનમંત્રી શ્રી નરેન્દ્ર મોદી 11 સપ્ટેમ્બર, 2018નાં રોજ સવારે 10.30 કલાકે ‘પોષણ-માહ’ કાર્યક્રમ અંતર્ગત વીડિયો કોન્ફરન્સિંગ મારફતે આશા, એએનએમ અને આંગણવાડીનાં લાખો કાર્યકર્તાઓ અને લાભાર્થીઓ સાથે સંવાદ કરશે. પોષણ માહ (પોષણ માટે સમર્પિત મહિનો) સંપૂર્ણ દેશમાં સપ્ટેમ્બર મહિનામાં ઉજવવામાં આવે છે. આ કાર્યક્રમનો લક્ષ્યાંક દેશનાં દરેક ઘરમાં મહત્તમ પોષણનો સંદેશ આપવાનો છે. આ પ્રયાસ પોષણ અભિયાન (રાષ્ટ્રીય પોષણ મિશન)નાં લક્ષ્યાંકોને આગળ વધારશે. કેન્દ્ર સરકારે નવેમ્બર, 2017માં આ અભિયાનની શરૂઆત કરી હતી. આ અભિયાનનો ઉદ્દેશ છે – સ્ટનિંગ, કુપોષણ, લોહીની ઊણપ અને જન્મ સમયે બાળકોનાં ઓછા વજનનાં સ્તરમાં ઘટાડો કરવાનો છે. પોષણ અભિયાન અંતર્ગત સરકારે સ્ટનિંગ, કુપોષણ, લોહીની ઊણપ અને જન્મ સમયે બાળકોનું વજન ઓછું કરવાનાં સ્તરમાં દર વર્ષે ક્રમશઃ 2 ટકા, 2 ટકા, 3 ટકા અને 2 ટકા ઘટાડાનો લક્ષ્યાંક નિર્ધારિત કર્યો છે. પ્રધાનમંત્રી આ અભિયાનથી સંબંધિત વિવિધ હિતધારકો સાથે સંવાદ કરશે. આ કાર્યક્રમ પોષણ સાથે સંબંધિત સફળતાની વાતો વહેંચવાનો મંચ પણ સાબિત થશે.
પ્રધાનમંત્રીએ આઈઆરઆરઆઈ, મહાવીર ફિલિપાઇન ફાઉન્ડેશનની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ફિલિપાઇન્સનાં લૉસ બાનોસમાં આંતરરાષ્ટ્રીય ચોખા સંશોધન સંસ્થા (આઈઆરઆરઆઈ)ની મુલાકાત લીધી હતી. આઈઆરઆરઆઈ ચોખાનાં વિજ્ઞાન, ચોખાનાં ખેડૂતો અને ઉપભોક્તાઓનાં સ્વાસ્થ્ય અને કલ્યાણમાં વધારો કરી તથા ભવિષ્યની પેઢીઓ માટે ચોખાનું વાવેતર કરતાં વાતાવરણનું સંરક્ષણ કરી ગરીબી અને ભૂખમરો ઘટાડવા પ્રતિબદ્ધ ટોચની સંશોધન સંસ્થા છે. પ્રધાનમંત્રીએ ચોખાની વિવિધ જાતો, દુષ્કાળમાં પાકી શકે તેવી ચોખાની જાતો, ક્ષારયુક્ત વિસ્તારમાં પાકી શકે તેવી ચોખાની જાતો તથા મહિલા કૃષિ સહકારીઓ સાથે આઇઆરઆરઆઇનાં કાર્યો દર્શાવતી ફોટો પ્રદર્શનની સમીક્ષા કરી હતી. પ્રધાનમંત્રી શ્રી નરેન્દ્ર મોદીએ ડૂબતા પાણીનાં ઉગતા ચોખાની જાતો માટે એક નવા પ્લોટમાં પાવડો ચલાવી પ્રતીકાત્મક રૂપે ભૂમિપૂજન કર્યું હતુ. એમણે શ્રી નરેન્દ્ર મોદી રિસાયલન્ટ રાઇસ ફિલ્ડ લેબોરેટરીનું ઉદ્ઘાટન કર્યું હતું. એમણે આઈઆરઆરઆઈ જનીન બેંકને ભારતીય ચોખાનાં બીજની બે જાતો પ્રસ્તુત કરી હતી. આ મુલાકાત દરમિયાન પ્રધાનમંત્રીએ આઈઆરઆરઆઈમાં કામ કરતાં કેટલાંક ભારતીય વિજ્ઞાનીકો સાથે વાત કરી હતી. પ્રધાનમંત્રીએ મનીલામાં મહાવીર ફિલિપાઇન ફાઉન્ડેશનની મુલાકાત પણ લીધી હતી. આ ભારત અને ફિલિપાઇન્સ વચ્ચે લાંબા સમયથી ચાલતો માનવતાવાદી સહકાર કાર્યક્રમ છે તથા તેની સ્થાપના ભારતીય મૂળનાં મેયર ડૉ. રમૉન બગતસિંગે કરી હતી. મહાવીર વિકલાંગ સહાયતા સમિતિ સાથે સંયુક્ત રૂપે ફાઉન્ડેશન જરૂરિયાતમંદ વિકલાંગોને જયપુર ફૂટ વિતરીત કરે છે. પ્રધાનમંત્રીએ જયપુર ફૂટનો લાભ મેળવનાર કેટલાંક લોકો સાથે વાતચીત કરી હતી.
ત્રણ વર્ષની અવધિ માટે 21માં ભારતીય વિધિ આયોગની રચના

પ્રધાનમંત્રી શ્રી નરેન્દ્ર મોદીની અધ્યક્ષતામાં સંપન્ન મંત્રીમંડળની બેઠકમાં 21માં વિધિ આયોગની રચનાને મંજૂરી આપવામાં આવી હતી, જેનો કાર્યકાળ 1 સપ્ટેમ્બર, 2015થી 31 ઓગસ્ટ, 2018 સુધી, એટલે કે ત્રણ વર્ષનો રહેશે. 21માં વિધિય આયોગમાં નીચે પ્રમાણેના પદાધિકારી હશે- i. પૂર્ણકાલિક અધ્યક્ષ ii. ચાર પૂર્ણકાલિક સભ્યો (1 સભ્ય-સચિવ સહિત) iii. વૈધાનિક કાર્ય વિભાગના સચિવ પદે સભ્યના રૂપમાં iv. અંશકાલિક સભ્ય, જેમની સંખ્યા 5થી વધારે નહીં હોય વિધિ આયોગમાં કેન્દ્ર સરકાર દ્વારા ઉલ્લેખવામાં આવેલા અથવા સ્વમેવ આધાર પર વિધિ સંબંધિત અનુસંધાન કરશે અને ભારતમાં વર્તમાન કાયદાની સમીક્ષા કરશે જેથી તેમાં સુધારો કરવામાં આવી શકે તથા નવા કાયદા લાગૂ કરી શકાય. આ ઉપરાંત પ્રક્રિયાઓમાં લાગતા સમયને દૂર કરવા, કેસને જલદીથી પૂરો કરવા તથા કેસના ખર્ચમાં કમી વગેરે સંબંધિત ન્યાય પ્રણાલીમાં સુધારો કરવા માટે અધ્યયન અને અનુસંધાન કરશે. વિધિ આયોગના અન્ય કામોમાં નીચે પ્રમાણેના મુદ્દા સામેલ છે : 1. જે કાયદા પ્રાસંગિક નથી તેમની ઓળખ કરવી અને બેકાર તથા અનઆવશ્યક કાયદાને રદ કરવાની ભલામણ કરવી. 2. નીતિ નિર્દેશના તત્વોના અમલ માટે આવશ્યક નવા કાયદા લાગૂ કરવાના સંબંધમાં સુઝાવ આપવા અને સંવિધાનની પ્રસ્તાવનામાં વ્યક્ત ઉદ્દેશ્યોને પ્રાપ્ત કરવા. 3. કાયદા અને ન્યાયના વહિવટ સંબંધિત વિષયો પર સરકારને પોતાના દ્રષ્ટિકોણથી અવગત કરાવવી, જેમને વિધિ અને ન્યાય મંત્રાલયના વિધિ કાર્ય વિભાગ દ્વારા સરકાર દ્વારા ઉલ્લેખવામાં આવ્યા હોય. 4. કેન્દ્ર સરકારે પોતાના દ્વારા વિચાર કરવામાં આવેલા તમામ મુદ્દા, વિષયો, અધ્યયનો અને અનુસંધાન પર કેન્દ્ર સરકારને સમયાંતરે રીપોર્ટ પ્રસ્તુત કરવો અને એ રીપોર્ટ પર કાર્યવાહી કરવા માટે કેન્દ્ર અને રાજ્યને સુઝાવ આપવો. 5. આ ઉપરાંત સમયાંતરે કેન્દ્ર સરકાર દ્વારા આવામાં આવેલા અન્ય કાર્યોને પૂરા કરવા. સુઝાવ પૂર્ણ કર્યા પહેલા વિધિ આયોગ નોડલ મંત્રાલય/ વિભાગોની સાથે ચર્ચા કરશે. આ ઉપરાંત આ ઉદ્દેશ્ય માટે આવશ્યક હશે તો આયોગ હિતધારકો પાસેથી પણ સલાહ લેશે.
પ્રધાનમંત્રીએ લાલ કિલ્લા નજીક માધવ દાસ પાર્કમાં દશેરાની ઉજવણીમાં ભાગ લીધો; દેશ માટે સકારાત્મક પ્રદાનનો ‘સંકલ્પ’ લેવા લોકોને પ્રેરિત કર્યા

પ્રધાનમંત્રી શ્રી નરેન્દ્ર મોદીએ આજે દિલ્હીમાં લાલ કિલ્લા નજીક માધવ દાસ પાર્કમાં દશેરાની ઉજવણીમાં ભાગ લીધો હતો. પ્રધાનમંત્રીએ તેમનાં સંબોધનમાં જણાવ્યું હતું કે, વર્ષ 2022માં દેશ આઝાદીની 75મી વર્ષગાંઠની ઉજવણી કરશે. ત્યાં સુધીમાં દરેક વ્યક્તિએ સકારાત્મક પ્રદાન કરવાનો ‘સંકલ્પ’ લેવો જોઈએ. પ્રધાનમંત્રીએ કહ્યું હતું કે, “ભારતીય તહેવારો એ ફક્ત કાર્યક્રમો નથી, પણ સમાજમાં સંસ્કારોનું સિંચન કરવાનાં માધ્યમો છે. તહેવારો આપણને સમાજમાં મૂલ્યો વિશે જાગૃત કરે છે. તેઓ આપણને એક સમુદાય તરીકે જીવતાં શીખવે છે.” પ્રધાનમંત્રીએ જણાવ્યું હતું કે, તહેવારો આપણી સહિયારી તાકાત, સામાજિક સાંસ્કૃતિક મૂલ્યો અને સમૃદ્ધ સાંસ્કૃતિક પરંપરાઓનું પ્રતિબિંબ છે. ઉપરાંત તહેવારોની સાથે ખેતી, નદી, પર્વતો, કુદરત વગેરે સંકળાયેલા છે. પ્રધાનમંત્રીએ આ કાર્યક્રમ દરમિયાન રાવણ, કુંભકર્ણ અને મેઘનાદનાં પૂતળાનું દહન પણ નિહાળ્યું હતું.
પ્રધાનમંત્રીએ કાબુલ હુમલાની નિંદા કરી; શોક ગ્રસ્ત પરિવારો પ્રત્યે સંવેદના વ્યક્ત કરી

પ્રધાનમંત્રી શ્રી નરેન્દ્ર મોદીએ કાબુલમાં હુમલાની નિંદા કરી. પ્રધાનમંત્રીએ શોક ગ્રસ્ત પરિવારો પ્રત્યે પોતાની સંવેદના વ્યક્ત કરી. પ્રધાનમંત્રીએ કહ્યું, “હું કાબુલ હુમલાને વખોડી કાઢું છું અને શોક ગ્રસ્ત પરિવારો પ્રત્યે મારી સંવેદના વ્યક્ત કરું છું. ઈજાગ્રસ્તો ઝડપથી સાજા થાય તેવી પ્રાર્થના.”
પ્રધાનમંત્રીની પ્રજાસત્તાક કિર્ગિસનાં રાષ્ટ્રપતિ સાથે મુલાકાત

પ્રજાસત્તાક કિર્ગિસનાં રાષ્ટ્રપતિ મહામહિમ સૂરોન્બે શારિપોવિક જીનબેકોવ 30 મે, 2019નાં રોજ પ્રધાનમંત્રી શ્રી નરેન્દ્ર મોદીનાં શપથગ્રહણ સમારંભમાં પધાર્યા હતા. અત્યારે કિર્ગિસ્તાન શાંઘાઈ કોઓપરેશન ઓર્ગેનાઇઝેશન (એસસીઓ)નું અધ્યક્ષ રાષ્ટ્ર છે અને મધ્ય એશિયામાં ભારતનું મહત્ત્વપૂર્ણ ભાગીદાર છે. રાષ્ટ્રપતિ જીનબેકોવે પ્રધાનમંત્રીને અભિનંદન પાઠવ્યા હતા તથા તેમને એસસીઓનાં શિખર સંમેલન માટે કિર્ગિસ્તાનની મુલાકાત લેવા તેમજ 13-15 જૂન, 2019નાં રોજ દ્વિપક્ષીય બેઠક માટે આમંત્રણ આપ્યું હતું. ભારત અને કિર્ગિસ્તાન ગાઢ અને મૈત્રીપૂર્ણ સંબંધો ધરાવે છે એ વાત પર ભાર મૂકીને પ્રધાનમંત્રીએ છેલ્લાં થોડાં વર્ષોમાં બંને દેશો વચ્ચે મજબૂત થયેલા દ્વિપક્ષીય સંબંધો પર સંતોષ વ્યક્ત કર્યો હતો. તેમણે શપથગ્રહણ સમારંભમાં રાષ્ટ્રપતિ જીનબેકોવની હાજરી બદલ આભાર માન્યો હતો, કિર્ગિસ્તાનની મુલાકાત લેવા માટે આમંત્રણ આપવા માટે તેમને ધન્યવાદ આપતા જણાવ્યું હતું કે, તેઓ કિર્ગિસ્તાનની મુલાકાત લેવા આતુર છે.
મંત્રીમંડળે કેન્દ્રીય સૂચિમાં અન્ય પછાત વર્ગોમાં પેટા-વર્ગીકરણના મુદ્દાને તપાસવા માટે બંધારણની કલમ 340 હેઠળ બનાવવામાં આવેલા આયોગના કાર્યકાળમાં વધારાને મંજૂરી આપી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતાવાળી મંત્રીમંડળની બેઠકમાં આજે કેન્દ્રીય સૂચિમાં અન્ય પછાત વર્ગોમાં પેટા-વર્ગીકરણના મુદ્દાને તપાસવા માટે બંધારણની કલમ 340 હેઠળ બનાવવામાં આવેલા આયોગના કાર્યકાળના 31 જુલાઈ, 2021 પછીના 6 મહિના એટલે કે 31 જાન્યુઆરી, 2022 સુધીના અગિયારમાં વિસ્તરણને મંજૂરી આપી છે. લાભ: કાર્યકાળના સૂચિત વિસ્તરણ અને તેના સંદર્ભની શરતોમાં વધારો "આયોગ" ને વિવિધ હિતધારકો સાથે પરામર્શ કર્યા પછી ઓબીસીના પેટા-વર્ગીકરણના મુદ્દા પર એક વ્યાપક અહેવાલ રજૂ કરવા માટે સક્ષમ બનાવશે. અમલીકરણ સૂચિ: “આયોગ”ની મુદત 31.07.2021થી 31.01.2022 6 મહિના સુધી વધારવાનો આદેશ રાષ્ટ્રપતિની મંજૂરી સાથે સૂચિત કરવામાં આવશે.
પ્રધાનમંત્રીનું ટેકનપુરમાં આગમન, ડીજીએસપી અને આઇએસીપીની પરિષદમાં સંબોધન કરશે

પ્રધાનમંત્રી શ્રી નરેન્દ્ર મોદી ડિરેક્ટર જનરલ્સ ઓફ પોલીસ (ડીજીપી) અને ઇન્સ્પેક્ટર જનરલ્સ ઓફ પોલીસ (આઇજી)ની પરિષદ માટે આજે મધ્યપ્રદેશમાં ટેકનપુરમાં બીએસએફ એકેડમીમાં આવી ગયા હતાં. અહીં આખો દિવસ સુરક્ષા સાથે સંબંધિત વિવિધ વિષયો પર જુદાં જુદાં પ્રેઝન્ટેશન અને ફળદાયી ચર્ચાવિચારણા થઈ હતી. અહીં એક પ્રેઝન્ટેશનમાં છેલ્લાં ત્રણ વર્ષ દરમિયાન લેવાયેલા નિર્ણયોનાં અમલીકરણની સ્થિતિ વિશે રજીઆત કરવામાં આવી હતી. પ્રધાનમંત્રી ભોજન દરમિયાન પસંદગીનાં અધિકારીઓનાં જૂથ સાથે સુરક્ષા સાથે સંબંધિત ચોક્કસ વિષયો અને નીતિગત મુદ્દાઓ પર ચર્ચાવિચારણા પર ધ્યાન કેન્દ્રિત કર્યું હતું. પ્રધાનમંત્રીએ કુલ નવ કલાક પોલીસ અધિકારીઓ સાથે ચર્ચા કરી હતી. અગાઉ પ્રધાનમંત્રીએ બીએસએફ એકેડેમીમાં પાંચ નવી બિલ્ડિંગનાં ઉદ્ઘાટનની નિશાની સ્વરૂપે તકતીઓનું અનાવરણ થયું હતું. આ ચર્ચાવિચારણાઓ આવતીકાલે ચાલુ રહેશે. પ્રધાનમંત્રી આવતીકાલે બપોર પછી દિલ્હી રવાના થતાં અગાઉ કોન્ફરન્સનાં સમાપન સમારંભને સંબોધન કરશે.
પ્રધાનમંત્રીએ રાષ્ટ્રપતિ જો બિડેનને વાવાઝોડા ઇયાનને લીધે થયેલી જાનહાનિ બદલ શોક વ્યક્ત કર્યો

પ્રધાનમંત્રી, શ્રી નરેન્દ્ર મોદીએ યુનાઇટેડ સ્ટેટ્સના રાષ્ટ્રપતિ, જો બિડેન પ્રત્યે વાવાઝોડા ઇયાનને લીધે થયેલી અમૂલ્ય જાનહાનિ અને વિનાશ માટે નિષ્ઠાપૂર્વક સંવેદના અને હૃદયપૂર્વકની સાંત્વના વ્યક્ત કરી છે. પ્રધાનમંત્રીએ ટ્વીટ કર્યું; "@
પ્રધાનમંત્રીએ સીબીએસઈની પરીક્ષામાં સફળતાપૂર્વક ઉતિર્ણ થવા બદલ ધો. 10ના વિદ્યાર્થીઓને અભિનંદન આપ્યા

વડાપ્રધાન શ્રી નરેન્દ્ર મોદીએ સીબીએસઈ પરીક્ષા સફળતાપૂર્વક પાસ કરવા બદલ ધો. 10ના વિદ્યાર્થીઓને અભિનંદન પાઠવ્યા હતા. તેમણે વિદ્યાર્થીઓને તેમના ઉજ્જવળ ભવિષ્ય માટે પણ શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યું હતું, “ સીબીએસઈની ધો. 10ની પરીક્ષા સફળતાપૂર્વક પાસ કરવા બદલ મારા યુવા મિત્રોને અભિનંદન. વિદ્યાર્થીઓના ઉજ્જવળ ભવિષ્ય માટે મારી શુભકામનાઓ.” …
શ્રીલંકાના પ્રધાનમંત્રી મહિન્દા રાજપક્ષેનું દિલ્હીમાં આગમન

શ્રીલંકાના પ્રધાનમંત્રી મહિન્દા રાજપક્ષે આજે નવી દિલ્હી ખાતે આવ્યા છે. આપણા પ્રધાનમંત્રીએ આપેલા આમંત્રણને સ્વીકારીને તેઓ 8 – 11 ફેબ્રુઆરી 2020 સુધી ભારતમાં રાજકીય મુલાકાતે છે. શ્રીલંકાના પ્રધાનમંત્રીની સાથે ઉચ્ચ સ્તરીય પ્રતિનિધિ મંડળ આવ્યું છે. 8 ફેબ્રુઆરી મુખ્ય મુલાકાતોનો દિવસ છે જેમાં તેઓ પ્રધાનમંત્રી સાથે પ્રતિનિધિ મંડળ સ્તરની મંત્રણા કરશે. શ્રીલંકાના પ્રધાનમંત્રી આપણા રાષ્ટ્રપતિને પણ પણ મળશે અને સવારે વિદેશમંત્રી પણ તેમની સાથે મુલાકાત કરશે. શ્રીલંકાના પ્રધાનમંત્રી દિલ્હીમાં પોતાની સત્તાવાર મુલાકાતો પછી કોલંબો પરત ફરતા પહેલાં વારાણસી, સારનાથ, બોધ ગયા, તિરુપતિની મુલાકાતે રવાના થશે. બંને દેશો વચ્ચે ઉચ્ચ સ્તરની સંખ્યાબંધ મુલાકાતોનું આયોજન કરવામાં આવ્યું છે. શ્રીલંકાના રાષ્ટ્રપતિ ગોતાબાયા રાજપક્ષેએ ચૂંટણીમાં વિજય થયા પછી રાષ્ટ્રપતિ તરીકે હોદ્દો સંભાળ્યા બાદ તુરંત સૌથી પહેલા ભારતની મુલાકાત લીધી હતી.
પ્રધાનમંત્રીએ વારાણસીમાં ‘કાશી એક રૂપ અનેક’ કાર્યક્રમમાં ભાગ લીધ

પ્રધાનમંત્રી શ્રી નરેન્દ્ર મોદીએ જણાવ્યું હતું કે, દેશને 5 ટ્રિલિયન ડૉલરનું અર્થતંત્ર બનાવવા માટે સરકાર નિર્ણયો લેવાનું ચાલુ રાખશે. વારાણસીમાં બપોર પછી એક કાર્યક્રમમાં સંબોધન કરતા તેમણે જણાવ્યું હતું કે, દેશમાં પરંપરાગત હસ્તકળાના કારીગરો, શિલ્પકારો અને
પ્રધાનમંત્રીએ ગુજરાતનાં દાંડીમાં રાષ્ટ્રીય મીઠા સત્યાગ્રહ સ્મારકનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે મહાત્મા ગાંધીની પુણ્યતિથિએ ગુજરાતનાં નવસારી જિલ્લાનાં દાંડીમાં રાષ્ટ્રીય મીઠા સત્યાગ્રહ સ્મારકનું લોકાર્પણ કર્યું હતું. આ સ્થળે તેમણે મહાત્મા ગાંધી અને 80 સત્યાગ્રહીઓની પ્રતિમાઓનું લોકાર્પણ પણ કર્યું હતું, જેમણે વર્ષ 1930માં ઐતિહાસિક દાંડી કૂચ કરી હતી અને બ્રિટિશ સરકારે મીઠા પર લગાવેલા કરવેરાનાં કાયદાનો વિરોધ કરીને દરિયામાંથી મીઠું ઉપાડીને સવિનય કાનૂનભંગ કર્યો હતો. આ સ્મારકમાં વર્ષ 1930ની ઐતિહાસિક દાંડી કૂચ સાથે સંબંધિત વિવિધ પ્રસંગો અને કથાઓ જણાવતાં 24 તૈલીચિત્રો પણ છે. સ્મારક સંકુલની ઊર્જાની જરૂરિયાતો પૂર્ણ કરવા માટે સોલર ટ્રી સ્થાપિત કરવામાં આવ્યાં હતાં. પ્રધાનમંત્રીએ સ્મારકની મુલાકાત લીધી હતી. પ્રધાનમંત્રી જનસભાને સંબોધિત કરીને સ્મારક માટે કામ કરનાર દરેકને અભિનંદન આપ્યાં હતાં. પ્રધાનમંત્રીએ જણાવ્યું હતું કે, “આ સ્મારક આપણે સ્વતંત્રતા માટે લડનાર આપણાં દેશનાં લોકોનાં મહાન ત્યાગ અને બલિદાનની યાદ અપાવે છે.” પ્રધાનમંત્રીએ ઉમેર્યું હતું કે, દાંડી સ્મારક મહાત્મા ગાંધીનાં આદર્શોનું પ્રતીક છે – સ્વદેશી માટે આગ્રહ, સ્વચ્છાગ્રહ અને સત્યાગ્રહ. આગામી દિવસોમાં પ્રવાસીઓ માટે આ મોટું આકર્ષણ બની રહેશે. પ્રધાનમંત્રીએ જણાવ્યું હતું કે, “ગાંધીજીનાં વારસાને આગળ વધારવાનાં પ્રયાસ સ્વરૂપે અમારી સરકારે ખાદી સાથે સંબંધિત આશરે 2000 સંસ્થાઓને આધુનિક બનાવી છે. એનાથી લાખો કારીગરો અને કામદારોને ફાયદો થયો છે. અત્યારે ખાદી ફેશન સ્ટેટમેન્ટ હોવાથી સાથે મહિલા સશક્તિકરણનું પ્રતીક પણ છે, જે રીતે સ્વતંત્રતા સંગ્રામમાં સ્વદેશીએ મહત્વપૂર્ણ ભૂમિકા ભજવી હતી, એ જ રીતે હેન્ડલૂમ આગામી દિવસોમાં ગરીબી દૂર કરવાનું માધ્યમ બનશે. સરકારે દર વર્ષે 7 ઓગસ્ટને હેન્ડલૂમ દિવસ તરીકે ઉજવવાની જાહેરાત કરી છે, જેનો ઉદ્દેશ હેન્ડલૂમને પ્રોત્સાહન આપવાનો છે” સ્વચ્છતા માટે ગાંધીજીનાં આગ્રહનું મહત્વ સમજાવતાં પ્રધાનમંત્રીએ જણાવ્યું હતું કે, અમે સ્વચ્છ ભારત માટે એ મૂલ્યોને ચરિતાર્થ કર્યા છે. સ્વચ્છ ભારત અભિયાનની અસર એ છે કે ગ્રામીણ ભારતમાં સ્વચ્છતા વર્ષ 2014માં 38 ટકા હતી, જે એનડીએ સરકાર સત્તામાં આવ્યાં પછી 98 ટકા થઈ છે. સ્વચ્છ રાંધણ ગેસથી વીજળી અને હેલ્થકેરથી નાણાકીય સેવાઓ સુધીની મૂળભૂત સુવિધાઓ ગામડાઓમાં લાવવાનાં પોતાનાં પ્રયાસો વિશે પ્રધાનમંત્રીએ કહ્યું હતું કે, આ અમારા અભિયાનને સુસંગત છે અને ‘ગ્રામઉદય’થી ‘ભારતઉદય’નાં વિચારને અનુરૂપ છે. ગુજરાતની એક દિવસની મુલાકાતમાં પ્રધાનમંત્રીએ આજે સુરત એરપોર્ટનાં ટર્મિનલ ભવનનાં વિસ્તરણનો શિલાન્યાસ કર્યો હતો અને સુરતમાં વિવિધ વિકાસ પ્રોજેક્ટનું ઉદઘાટન કર્યું હતું. તેમણે સુરતમાં અત્યાધુનિક રસીલાબેન સેવંતીલાલ વિનસ હોસ્પિટલનું લોકાર્પણ કર્યું હતું. પ્રધાનમંત્રીએ સુરતમાં ન્યૂ ઇન્ડિયા યૂથ કોન્ક્લેવને સંબોધન પણ કર્યું હતું.
પ્રધાનમંત્રીએ શ્રી અજીત જોગીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ છત્તીસગઢના પૂર્વ મુખ્યમંત્રી શ્રી અજીત જોગીના નિધન પર શોક વ્યક્ત કર્યો છે. પ્રધાનમંત્રીએ એમના શોક સંદેશમાં કહ્યું છે કે “ શ્રી અજીત જોગીમાં પ્રજાની સેવા કરવાની ભાવના હતી.એમની આ અદમ્ય ઈચ્છાને કારણે જ તેઓએ પ્રશાસનિક અધિકારી તેમજ રાજનેતાના રૂપે ખુબ મહેનત કરી. તેમણે ગરીબો ખાસ કરીને આદિવાસી સમુદાયના લોકોના જીવનમાં એક સકારાત્મક પરિવર્તન લાવવાનો પ્રયાસ કર્યો.એમના નિધનથી ખુબ દુઃખ થયું છે. એમના પરિવાર પ્રત્યે સંવેદનાઓ.ઓમ શાંતિ.
પ્રધાનમંત્રીએ મુંબઈના મલાડ વેસ્ટમાં બાંધકામ ધરાશાયી થવાને કારણે થયેલ જાનહાનિ અંગે શોક કર્યો

પ્રધાનમંત્રી શ્રી નરેન્દ્ર મોદીએ મુંબઈના મલાડ વેસ્ટમાં બાંધકામ ધરાશાયી થવાને કારણે થયેલા જાનહાની અંગે શોક વ્યક્ત કર્યો છે. પ્રધાનમંત્રીએ ટ્વિટ કર્યું: “મુંબઈના મલાડ વેસ્ટમાં બાંધકામ ધરાશાયી થવાને કારણે જાનહાનીથી દુઃખ થયું. દુઃખની ઘડીમાં, મારા વિચારો શોકગ્રસ્ત પરિવારો સાથે છે. હું પ્રાર્થના કરું છું કે ઘાયલો વહેલી તકે સ્વસ્થ થાય: પ્રધાનમંત્રી@નરેન્દ્રમોદી પ્રધાનમંત્રીએ આ દુર્ઘટનામાં જેમણે પોતાનો જીવ ગુમાવ્યો છે તેમના પરિવારને પીએમએનઆરએફમાંથી રૂપિયા 2 લાખની સહાય અને ઘાયલોને રૂપિયા 50,000ની સહાયની જાહેરાત કરી છે.
પ્રધાનમંત્રીશ્રીએ મેટ્રો અને નવરાત્રિ દર્શાવતો વીડિયો શેર કર્યો

પ્રધાનમંત્રી શ્રી નરેન્દ્ર મોદીએ ભાજપ ગુજરાત દ્વારા પોસ્ટ કરાયેલો એક રસપ્રદ ટૂંકો વિડિયો શેર કર્યો છે જેમાં મેટ્રો અને નવરાત્રિ દર્શાવવામાં આવી છે અને ગુજરાતના વિકાસ મોડલને હાઇલાઇટ કર્યુ છે. ભાજપ, ગુજરાતના એક ટ્વીટને ટાંકીને પ્રધાનમંત્રીશ્રીએ ટ્વીટ કર્યું; “મેટ્રો અને નવરાત્રી..અમદાવાદ માટે ડબલ સેલિબ્રેશન!”
સત્તાવાર આંકડા અંગે યુનાઈટેડ નેશન્સના મૂળભૂત સિદ્ધાંતોનો સ્વીકાર

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય કેબિનેટે સત્તાવાર આંકડા અંગે યુનાઈટેડ નેશન્સના મૂળભૂત સિદ્ધાંતો અપનાવવાની મંજૂરી આપી છે. સત્તાવાર આંકડા અંગે આંતરરાષ્ટ્રીય ધોરણો ઉપરાંત યુનાઈટેડ નેશન્સના મૂળભૂત સિદ્ધાંતો અપનાવવાને પગલે સત્તાવાર આંકડાઓના સંકલનની પદ્ધતિઓ, સંપાદન અને પ્રસારમાં વ્યાવસાયિક સ્વતંત્રતા, તટસ્થતા, ઉત્તરદાયિત્વ અને પારદર્શિતા આવશે. આ ઉપરાંત, આ સિદ્ધાંતો સાથે સુસંગત હોય તે રીતે વ્યવસ્થાઓ, પ્રક્રિયાઓ અને સંસ્થાઓમાં સુધારણા કરવા માટે સત્તાવાર આંકડાઓ અંગેની રાષ્ટ્રીય નીતિ માટેનો માર્ગ પણ મોકળો બનશે. યુનાઈટેડ નેશન્સની જનરલ એસેમ્બ્લીનું સમર્થન ધરાવતા સત્તાવાર આંકડાઓના 10 મૂળભૂત સિદ્ધાંતો નીચે મુજબ છે : સિદ્ધાંત 1.
પ્રધાનમંત્રીએ રાજામાલાઇ, ઇડુક્કીમાં ભૂસ્ખલનને કારણે થયેલ જાનહાની અંગે દુઃખની લાગણી વ્યક્ત કરી; પીડિતો માટે આર્થિક સહાયની ઘોષણા કરી

પ્રધાનમંત્રી શ્રી નરેન્દ્ર મોદીએ રાજામાલાઇ, ઇડુક્કીમાં ભૂસ્ખલનને કારણે થયેલ જાનહાની અંગે દુઃખની લાગણી વ્યક્ત કરી હતી. એક ટવીટમાં પ્રધાનમંત્રીએ કહ્યું કે, “રાજામાલાઇ, ઇડુક્કીમાં ભૂસ્ખલનને કારણે થયેલ જાનહાની વિશે જાણી દુઃખ થયું. આ દુ:ખની ઘડીમાં મારી સંવેદના શોકગ્રસ્ત પરિવારો સાથે છે. ઘાયલ થયેલા લોકો ઝડપથી સ્વસ્થ થાય તેવી કામના કરું છું. એનડીઆરએફ અને વહીવટીતંત્ર અસરગ્રસ્તોને સહાયતા પૂરી પાડીને ઘટના સ્થળ પર કામ કરી રહ્યા છે. પ્રધાનમંત્રીએ જે લોકોએ પોતાનો જીવ ગુમાવ્યો છે મૃતકોના પરિવારજનો માટે પીએમએનઆરએફ માંથી રૂપિયા 2 લાખ અને ભૂસ્ખલનને કારણે ઘાયલ થયેલા લોકો માટે પ્રત્યેકને 50,000 રૂપિયાની સહાય જાહેર કરી છે.
મંત્રીમંડળે કસ્ટમ સાથે સંબંધિત બાબતોમાં સહયોગ સ્થાપિત કરવા અને પારસ્પરિક વહીવટી સહાયતા પર ભારત અને જોર્ડન વચ્ચેની સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળએ કસ્ટમ સાથે સંબંધિત મુદ્દાઓમાં સહયોગ સ્થાપિત કરવા અને પારસ્પરિક વહીવટી સહાયતા પર ભારત અને જોર્ડન વચ્ચેની સમજૂતીને મંજૂરી આપી હતી. આ સમજૂતીથી કસ્ટમ સાથે સંબંધિત અપરાધોને અટકાવવા અને તેની તપાસ માટે ઉચિત સૂચના ઉપલબ્ધ કરાવવામાં મદદ મળશે. આ સમજૂતીથી બંને દેશો વચ્ચે વેપાર વધારવા અને વેપાર માટેની ચીજવસ્તુઓને ઝડપથી મંજૂરી મળવાની સંભાવના છે. પૃષ્ઠભૂમિ: આ સમજૂતી બંને દેશોનાં કસ્ટમ અધિકારીઓ વચ્ચે સૂચના અને સમજણને વહેંચવા માટે એક કાયદાકીય માળખું પ્રદાન કરશે તથા કસ્ટમ સાથે સંબંધિત કાયદાઓને ઉચિત રીતે લાગુ કરવા, કસ્ટમ સાથે સંબંધિત ગુનાખોરી અટકાવવા અને તેની તપાસ તેમજ કાયદેસર વેપારને સરળ બનાવવામાં મદદ કરશે. સમજૂતીનાં મુસદ્દામાં ભારતીય કસ્ટમની ચિંતાઓ અને જરૂરિયાતો, ખાસ કરીને કસ્ટમ મૂલ્યનાં ઔચિત્ય, દરનાં વર્ગીકરણ અને બંને દેશો વચ્ચે વેપાર થતી ચીજવસ્તુઓનાં ઉદ્ભવ વિશે સૂચનાઓનાં આદાન-પ્રદાનનાં ક્ષેત્રને ધ્યાનમાં રાખવામાં આવશે.